स्थानीय तहको निर्वाचनबाट देशको सबै भन्दा ठुलो दल बनेको नेकपा एमाले र तेस्रो ठुलो दल नेकपा माओवादी केन्द्रका बीचमा आगामी प्रदेश सभा र प्रतिनिधिसभामा चुनावी तालमेल गर्ने तथा त्यसपछि पार्टी एकता समेत गर्ने विषय अगाडि आएपछि स्वभाविक रुपमा वर्तमान सत्ता गठबन्धन समेत अन्यौलमा परेको छ । सत्तारुढ नेकपा माओवादीका नेता टोपबहादुर रायमाझीले तत्काल चुनावी सरकार निर्माण गर्ने कुरा सार्वजनिक गर्नु भएको छ । यसरी हेर्दा आगामी निर्वाचन अगाडि नै नेपाली कांग्रेसको नेतृत्वमा बनेको वर्तमान सरकार विघटन भएर चुनावका लागि अर्को सरकार गठन हुने र संभवत त्यसको नेतृत्व माओवादी केन्द्रका अध्यक्ष प्रचण्डले गर्ने संभावना प्रवल बनेर गएको छ ।
